**Condițiile de acordare**

**a alocației pentru susținerea familiei, potrivit Legii nr.277/2010**

Alocația pentru susținerea familiei se acordă ca formă de sprijin pentru familiile cu venituri reduse care au în creștere și îngrijire copii în vârstă de până la 18 ani, având drept scop completarea veniturilor familiilor în vederea asigurării unor condiții mai bune pentru educarea copiilor și stimularea frecventării de către aceștia a cursurilor unei forme de învățământ.

1. **Beneficiarii alocației pentru susținerea familiei** :
2. Familia formată din soț, soție și copiii aflați în întreținerea acestora, care locuiesc împreună
3. Familia, bărbatul și femeia necăsătoriți cu copiii lor și ai fiecăruia dintre ei, care locuiesc și gospodăresc împreună
4. Familia formată din persoană singură și copiii aflați în întreținerea acesteia și care locuiesc împreună ( familia monoparentală)

* prin persoană singură se înțelege persoana aflată în una dntre următoarele situații:
* este necăsătorită
* este văduvă
* este divorțată
* are soțul/soția declarat/ă dispărut/ă prin hotărâre judecătorească

1. **Acordarea alocației pentru susținerea familiei:**

Familiile care au în întreținere copii de vârstă școlară beneficiază de alocație pentru susținerea familiei în condițiile în care copii frecventează fără întrerupere cursurile unei forme de învățământ organizate potrivit legii, cu excepția celor care le întrerup din motive medicale și nu înregistrează absențe nemotivate.

În situația în care, unul dintre copii, din alte motive decât cele medicale, nu frecventează fără întrerupere cursurile unei forme de învățământ, acesta este luat în calcul la stabilirea venitului mediu net lunar al familiei, dar este exclus din numărul de copii ai familiei avut în vedere la acordarea dreptului, iar alocația se va acorda corespunzător numărului de copii din familie care îndeplinesc condițiile privind frecventarea cursurilor.

Alocația pentru susținerea familiei se acordă pe bază de cerere și declarație pe propria răspundere însoțite de actele doveditoare privind componența familiei și veniturile realizate în luna anterioară depunerii cererii de către membrii acesteia.

Stabilirea dreptului la alocația pentru susținerea familiei se realizează ținându-se seama de bunurile familiei cuprinse în lista bunurilor ce conduc la excluderea acordării alocației pentru susținerea familiei.

În cazul în care familiile au în proprietate, închiriere, comodat sau altă formă de deținere cel puțin unul dintre bunurile cuprinse în lista bunurilor ce conduc la excluderea acordării alocației pentru susținerea familiei, aceștia **nu pot beneficia de alocație.**

În vederea soluționării cererii pentru acordarea alocației pentru susținerea familiei primarul dispune în mod obligatoriu efectuarea anchetei sociale la domiciliul sau după caz, la reședința solicitantului, pentru verificarea îndeplinirii de către solicitant a condițiilor de acordare a alocației.

1. **Obligațiile beneficiarilor de alocație pentru susținerea familiei:**

* Să furnizeze toate informațiile necesare pentru efectuarea anchetei sociale care trebuie întocmită la acordarea dreptului, în vederea urmării condițiilor de acordare precum și ori de câte ori este nevoie.
* Să ne aducă la cunoștiință în scris orice modificare intervenită cu privire la domiciliu, venituri și numărul membrilor familiei, în termen de 15 zile de la data la care a intervenit modificarea.